Foto: Reuters Turkiya tomonidan qo‘llab-quvvatlanayotgan muxolifat kuchlari Suriya shimolidagi Dabiq shahrini IShIDdan ozod qildi. Bu haqda Reuters agentligi xabar berdi. Qayd etilishicha, muxolifat vakillari Dabiq shahri yaqinidagi Soran qishlog‘ini ham egallagan. Bu haqda Suriyadagi inson huquqlari bo‘yicha kuzatuv tashkiloti vakili xabar bergan. Dabiq IShID targ‘ibotida muhim ahamiyatga ega nuqta hisoblanardi. Jangarilar o‘z targ‘ibotlari olib boriladigan jurnalni ham "Dabiq" deb atashgan.